Vipps er nede

1,9 millioner nordmenn er rammet av at betalingsapplikasjonen Vipps har tekniske problemer. – Vi jobber på spreng med å rette opp feilen, sier DNB.

POPULÆR: Betalingsappen Vipps er fortsatt nede for telling torsdag morgen. Vis mer byoutline Foto: Skjermdump

Publisert: Oppdatert: 23. oktober 2017 12:46 , Publisert: 15. juni 2016 17:09

Etter nærmere 18 timer er DNBs betalingsapp Vipps fortsatt rammet av tekniske problemer.

Tjenesten sluttet å virke klokka 15.10 onsdag ettermiddag, og klokka 9 torsdag morgen var den fortsatt nede.

Ifølge DNB har 1,9 millioner nordmenn lastet ned Vipps-appen

Den populære tjenesten er rammet av tekniske problemer og har vært nede siden klokken 15.10 onsdag ettermiddag, opplyser DNBs pressevakt Marit Giske.

– Foreløpig er det ikke noe nytt å fortelle, opplyser Giske torsdag morgen.



– Dette tyder vel på en alvorlig feil når det tar så lang tid å få løst problemet?

– Det kan jeg ikke si noe om, de jobber på spreng med å finne ut av dette og rette det opp, sier Giske.



– Er det noen grunn til å begynne å bli bekymret for at uvedkommende snart vippser i vårt navn?



– Det er det ingen grunn til å være bekymret for, sier Giske.

På DNBs Facebook-side har flere Vipps-brukere i løpet av onsdag etterlyst informasjon om når appen er tilbake i drift igjen.

– Vi vet ikke hvor lenge Vipps vil være nede, men det jobbes på spreng for å løse problemet og vi håper det er løst snart, var svaret en bruker fikk i 20-tiden onsdag kveld.



Vipps er en applikasjon for overføring av penger fra mobilen, og den har på kort tid blitt svært populær. Ifølge DNBs nettsider har 1,9 millioner brukere lastet ned Vipps.

Les også Facebook utfordrer Vipps og Mobilepay

Les også Nettbankproblemer onsdag kveld

Les også Kirke innfører Vipps-betaling av kollekt

Her kan du lese mer om DNB Vipps